b'\n_START_ARTICLE_\nBranko Stanovnik\n_START_SECTION_\nRaziskovalno delo\n_START_PARAGRAPH_\nPodro\xc4\x8dje raziskovalnega dela Branka Stanovnika obsega sinteze in pretvorbe ter dolo\xc4\x8danje strukture organskih, predvsem heterocikli\xc4\x8dnih spojin, \xc5\xa1tudij tavtomerije, azido-tetrazolo-valen\xc4\x8dno izomerizacijo, sinteze in pretvorbe azaanalogov pirimidinov, purinov in pteridinov ter bicikli\xc4\x8dnih in policikli\xc4\x8dnih heterocikli\xc4\x8dnih spojin z mostnim du\xc5\xa1ikom, 1,3-dipolarne cikloadicije azidov, diazoalkanov, nitriloksidov in nitriliminov na heterocikli\xc4\x8dne sisteme, ki vsebujejo du\xc5\xa1ik, in nadaljnje pretvorbe aduktov, sinteze heterocikli\xc4\x8dnih aminokislin in heterocikli\xc4\x8dnih sistemov z vgrajenim aminokislinskim strukturnim elementom ter uporaba derivatov aminokislin kot reagentov za za\xc5\xa1\xc4\x8dito aminske in hidroksi skupine.\n_START_SECTION_\nBibliografija\n_START_PARAGRAPH_\nObjavil je preko 550 znanstvenih in strokovnih del, v glavnem v mednarodnih \xc4\x8dasopisih, med drugim nekaj u\xc4\x8dbenikov, monografij in preglednih \xc4\x8dlankov, uredil pa je tudi ve\xc4\x8dje \xc5\xa1tevilo zbornikov povzetkov in plenarnih predavanj mednarodnih kongresov in simpozijev.'